open-index/open-wikipedia-markdown huggingface dataset:
São Paulo (andre betydninger)

**São Paulo** betyr *Sankt Paulus ([[Apostelen Paulus]])* på portugisisk. Det kan vise til:

*São Paulo (delstat) – en delstat i Brasil
*São Paulo – hovedstad i delstaten med samme navn
*São Paulo Futebol Clube – et brasiliansk fotballag som holder til i byen São Paulo
Meteorologi

**Meteorologi** er den tverrfaglige vitenskapen om jordas atmosfære. Meteorologer observerer værfenomen gjennom målestasjoner på bakken, radar, fly eller satellitter og forklarer atmosfærens tilstand ved hjelp av matematiske modeller. Meteorologi har sin viktigste praktiske anvendelse i værvarsel, hvor nylige observasjoner mates inn i de matematiske modellene for å forutsi vær for kommende dager. 

Selv om mennesker til alle tider har forsøkt å forklare værfenomen, var det først da kommunikasjonsteknologi gjorde det praktisk å utveksle værmålinger at faget ble vitenskapeliggjort. På tidlig 1900-tall ble mange av metodene som gjorde det mulig å forstå og forutsi været utviklet, men det var først ved utviklingen av datateknologi i andre halvdel av 1900-tallet at det ble regnekraft nok til gjøre avanserte simuleringer av været. 

Ordet meteorologi er sammensatt av gresk *μετέωρος* (*meteoros*), «i luft» og *λόγος* (*logos*), «fornuft». I år 350 f.Kr. skrev Aristoteles den første læreboken om meteorologi, *Meteorologika*, og dermed var grekerne de første som gjorde meteorologi til vitenskap.

## Meteorolog
En meteorolog er en som jobber med meteorologi, som regel med å varsle været. Mange meteorologer jobber også med klimaforskning. En offentlig ansatt meteorolog som jobber med værvarsling kalles i Norge for en *statsmeteorolog*.

### Kjente meteorologer
Vilhelm Bjerknes kan kalles «den moderne værvarslingens far». Han ledet Bergensskolen innen meteorologi, der den konseptuelle modellen for et lavtrykksutvikling, med begrep som varmfront, kaldfront og okklusjon ble utviklet. En annen verdensberømt norsk meteorolog er Arnt Eliassen. Sverre Petterssen ble høyt dekorert for sine værvarsler under andre verdenskrig, men var en markant profil innen meteorologi også før og etter krigen, blant annet som professor ved Massachusetts Institute of Technology.
## Faglige disipliner innen meteorologi
* Mikro- og lokalmeteorologi
* Mesoskala meteorologi
* Fysisk meteorologi
* Dynamisk meteorologi
* Synoptisk meteorologi
* Atmosfærens generelle sirkulasjon
* Klimatologi
* Luftkjemi

## Meteorologiske fenomener
* Lavtrykk
* Høytrykk
* Værfront
* Tropisk syklon
* Tornado
* Fjellbølger
* Nedbør
* Konveksjon

## Atmosfærens ulike sjikt
* Kryosfæren
* Lithosfæren
* Troposfæren
* Stratosfæren
* Mesosfæren
* Ionosfæren

## Meteorologiske institutt i Norden
* Danmarks Meteorologiske Institut
* Finlands Ilmatieteen laitos
* Islands Veðurstofa Íslands
* Norges meteorologiske institutt
* Sveriges meteorologiska och hydrologiska institut

## Se også
* Meteorologisk stasjon
* Værvarsling
* Værsatellitt

## Referanser


## Eksterne lenker
* Utdanning.no sin yrkesbeskrivelse av meteorolog
* Meteorologisk institutt
* Slik lager meteorologene værkart - artikkel fra forskning.no 26.3.14
Dødvekttonn

**Dødvekttonn** **(dvt** eller **dwt** (fra engelsk *deadweight tonnes*)) er den totale vekten som et skip kan bære av last, drivstoff, forsyninger, besetning og passasjerer.

Dødvekttonn og lettskipsvekt utgjør skipets deplasement.

## Dødvektlast
Dødvekttonn kan deles opp i flere undergrupper som dødvektlast, dødvektproviant og dødvektdrivstoff. Før en reise vil skipets overstyrmann beregne behovet for drivstoff, proviant og annet han trenger å ha om bord for til slutt å kunne beregne hvor mye lastekapasitet skipet har til selve lasten, altså dødvektlast. 

## Referanser


## Kilder

* Helge Helgesen, *Lastelære : til bruk ved sjømannskolene*, Aschehoug Oslo, 1976 ISBN 82-03-08111-8 (Ebok fra bokhylla.no)
Hundvåko

:*For ringnotsnurperen, se [[«Hundvåkøy» (Ringnotsnurper)]]*

**Hundvåko** er ei øy i Austevoll kommune i Vestland. Den er den tredje største øya i Austevoll kommune, etter Huftarøy og Selbjørn. 

Som de fleste andre øyer ute mot kysten er kjennetegnet nakne knauser, lyngheier og litt skog. Øya er 11 kvadratkilometer, og det høyeste punktet er *Melingsvarden*, 71,3 meter over havet. Det bor omkring 500 mennesker på øya. Næringsgrunnlaget kommer fra havet. Her er den tetteste konsentrasjonen av ringnotsnurpere i landet, i alt 12 fartøy. Ellers er fiskeoppdrett en viktig næring her som i resten av kommunen. Villsauen beiter ute hele året i lyngheiene.

## Referanser
José Burgos

**José Apolonio Burgos y Garcia** (født 9. februar 1837 i Vigan i Ilocos Sur på Filippinene, henrettet 15. februar 1872 i Manila)  spansk-filippinsk katolsk prest som del av «Gomburza»-trioen ble urettmessig dømt for opprør av de spanske kolonimyndigheter og henrettet. 

## Liv og virke
### Bakgrunn
José Antonio Burgos var sønn av den spanske offiser Don José Tiburcio Burgos og mestizaen Florencia Garcia. Han var således delvis ilocano. Han fikk en omfattende og solid utdannelse med to mastergrader og to doktorgrader fra *Colegio de San Juan de Letran* og Santo-Tomás-universitetet i Manila.

### Prest
Han ble presteviet og celebrerte sin første messe i *Intramuros*, Manilas indre by. 

Hans liberale og nasjonalistiske ble vel kjente blant annet gjennom avisartikler, skjønt noen av dem var anonyme, der han gikk inn for politiske og kirkelige reformer. Hans engasjement for at de filippinskfødte i presteskapet skulle innrømmes høyere embeder som sogneprester og en større rolle ved kirkelige beslutninger, gjorde ham upopulær i de kirkelige ledende kretser, som var dominert av spanjoler eller *insulares* (spanjoler født utenfor Spania). Han vendte seg mot antifilippinsk rasisme og gjorde sitt beste for å avsanne utfall mot hans folk fra enkelte spanske geistlige. Samtidig kritiserte han hvordan mange av disse munker og prester beriket seg og bedrev utukt. 

Da det fant sted et mytteri i Cavite den 20. januar 1872,ble kronens og kirkens lederskap raskt enige om at fader José Burgos og to andre filippinske prester, f. Mariano Gómez og f. Jacinto Zamora var involvert og skyldige i separatisme. 

De tre prestene ble stilt for retten og utsatt for en rekke fabrikkerte påstander og falske vitneutsagn, og deres egne forsvarsadvokater forrådte dem. Den 5. februar 1872 ble de henrettet ved garottering på Bagumbayan-feltet (nå Luneta Park) i Manila. Burgos, da 35 år, den yngste av de tre, var den siste som døde.

Henrettelsen av de tre var en skjellsettende begivenhet for de nasjonalistiske strømninger i landet, blant annet fordi dr. José Rizal ble inspirert til å skrive sin annen nasjonalistiske roman der han  enda klarere enn før inn for den nasjonale sak.

## Oppkallinger
En rekke byer og kommuner er blitt oppkalt etter José Burgos:

* Burgos, Ilocos Norte
* Burgos, Ilocos Sur
* Burgos, Isabela
* Burgos, La Union
* Burgos, Pangasinan
* Padre Burgos, Quezon
* Padre Burgos, Southern Leyte
* Burgos, Surigao del Norte

## Referanser


## Litteratur
*
Kansler

**Kansler** (latin *cancellarius*, tysk *Kanzler*, engelsk *Chancellor*) er en offisiell tittel brukt av de fleste stater hvis sivilisasjon direkte eller indirekte har oppstått under innflytelse fra Romerriket. På forskjellige tider og i forskjellige land har den stått for meget forskjellige oppgaver.

De opprinnelige kanslere, eller *cancellarii*, var underordnede tjenestemenn i senromersk rettspleie.

I Norge bestemte Hirdskråen at kansleren var den som oppbevarte kongens segl, satte opp brev etter kongens diktat, og leste igjennom dem før besegling. Kansleren førte også fortegnelse over kongens eiendommer og oppdaterte landskylden. Han var blant kongens rådgivere og fulgte kongen på reiser.

Hirdpresten Ivar Bodde regnes som den første kjente kansler i Norge, men kanslertittelen er ikke sikkert belagt før Magnus Lagabøtes regjeringstid. Kansleren var oftest geistlig utdannet, men ikke alltid presteviet. Noen fikk senere tittel av baron. De var aldri bisper ved siden av kanslerstillingen, noe som ellers var vanlig ute i Europa. Hirdskråen forutsetter at kansleren har skrivere, og en kongelig skrivestue må ha eksistert iallfall i kong Sverres tid da brevmengden tok seg opp. Rundt 1265 ble *[[Håkon Håkonssons saga]]* i stor grad satt sammen av stoff funnet i arkivene i den kongelige skrivestuen i Bergen. Etter 1280 økte antall bevarte kongebrev sterkt, og fra Magnussønnenes tid (dvs. Øystein Magnusson, Sigurd Magnusson og Olav Magnusson) kjennes rundt tretti navngitte skrivere av kongebrev, omtalt som «klerk» eller «notarius». De ble lønnet av sportler av brevene, og kunne avansere til høyre embeter. Tre av Magnussønnenes skrivere ble senere lagmenn, den ene fehirde. Skriverne fulgte med kongen på reise, men det fantes et mer stasjonært kontor, først i Bergen, fra Håkon Vs tid ved Mariakirken i Oslo.

## Se også
* Norges rikes kansler
* Tysklands kanslere
* Lordkansler

## Referanser
Apolinario Mabini

**Apolinario Mabini y Maranan** (født 23. juli 1864 i Tanauan (barrio Talaga), Batangas, Filippinene, død 13. mai 1903 i Manila) er en filippinsk nasjonalhelt som forfattet konstitusjonen for den kortvarige første filippinske republikk som eksisterte 1898&ndash;1899. 

## Bakgrunn og virke
Apolonio Mabini kom fra fattige kår og var sønn av Inocencio Mabini and Dionisia Maranan. Han fikk sin første skolegang i Tanauan i Batangas, under en lærer ved navn Simplicio Avelino. Senere fortsatte han på en skole ledet av den katolske presten Valerio Malabanan. Han studerte deretter ved Colegio de  San Juan de Letran i Manila i 1881 og var så i 1882 og 1883 i Bauang. Så returnerte han til Manila og tok et kurs i filosofi 1883&ndash;8184. I 1885 og 1887 var han i Lipa i hjemprovinsen Batangas og tok der bakkalaureat *(Bachilles en Artes)* og utdannelse til høyskolelærer. Deretter, fra 1888 studerte han jus ved Santo Tomás-universitetet i Manila, hvor han tok juridisk eksamen i 1894. 

Hans mor hadde villet at han skulle bli prest, men han ville kjempe for de fattige som jurist. I 1896 ble han syk av noe som raskt skulle frata ham førligheten i bena. Da den filippinske revolusjon utbrøt i august samme år, mistenkte de spanske myndigheter ham for på en eller annen måte å være involvert, og arresterte ham i juli. Da de skjønte at han var lam fra livet og ned innså de at han ikke hadde vært med på noen kamper, og løslot ham og sendte ham i stedet til sykehuset San Juan de Dios, i juni 1897.

Mabini var likevel ikke uten bånd til nasjonalistene, for han hadde vært medlem av Jose Rizals La Liga Filipina og hadde arbeidet i det stille med reformforslag.

I  juni 1898, mens han ferierte i  Los Baños i provinsen Laguna, sendte revolusjonslederen general Emilio Aguinaldo bud på ham. Det tok hundrevis av menn å bære ham etter tur i hengekøyen fra Los Baños til Cavite el Viejo, der Aguinaldo hadde sitt hovedkvarter.

Mabini ble en av general Aguinaldos fremste rådgivere i 1898. Han skrev forslag til dekreter og til en filippinsk konstitusjon. Han la også planer for overgangsregjeringen. Han ble statsminister og utenriksminister da Filippinenes første regjering ble satt sammen i januar 1899. 

Amerikanerne tok ham til fange i desember 1899, under den filippinsk-amerikanske krig, men satte ham fri etter en stund. I januar 1901 sendte de ham likevel i eksil til Guam. Der skrev han sine memoarer, *La Revolucion Filipina*, som ble utgitt etter hans død. I boken gir han Aguinaldo skylden for at revolusjonen ikke førte frem, og anklager ham for å ha stått bak dødsdommen mot Andres Bonifacio i 1897 og mordet på general Antonio Luna i 1899. 

Han fikk lov til å vende tilbake til hjemlandet på den betingelse at han avla en troskapsed til USA, noe han gjorde den  26. februar 1903. 

Den 13. mai 1903 døde han av kolera i Manila, muligens etter å ha drukket ubehandlet carabaomelk.

## Referanser
Mamerto Natividad

General **Mamerto Alejandrino Natividad** (født 12. juni 1871 i Bacolor, Pampanga, Filippinene, død 11. november 1897 i Cabiao, Nueva Ecija) var øverstkommanderende for den filippinske revolusjonshær i det sentrale Luzon i den første fasen av Den filippinske revolusjon (1896–1897), den yngste av revolusjonens generaler.

Mamerto Natividad studerte ved Ateneo de Manila og ved *Colegio San Juan de Letran* i Manila. Han sluttet seg til de revolusjonære den 28. august 1896 for å hevne spanjolenes drap på hans far, Mamerto Natividad sr. Han ble satt i fengsel for å ha skutt en spansk dommer som hadde fiket til hans yngre bror. Kort tid etter klarte han å rømme og sluttet seg til general Emilio Aguinaldos revolusjonshær. Han ble den yngste hærfører med generals rang under revolusjonen, og ledet sine tropper i kamp mot spanjolene blant annet i San Rafael i Bulacan og i Tayug i Pangasinan.    

Mamerto Natividad var også en av de revolusjonære som undertegnet Biak-na-bato-erklæringen som etablerte en provisorisk, selvstendig, filippinsk regjering. 

Han ble drept av en spansk *cazador*, en skarpskytter, i San Fernando, Cabiao, provinsen Nueva Ecija.

## Litteratur
*Filipinos In History by the National Historical Institute, 1990, pp.&nbsp;53–55
*Revolt of the Masses, Teodoro Agoncillo, 1956, pp.&nbsp;259–275
*
*The Price of Freedom by Gen. Jose Alejandrino
*Hall of Fame, Sol H. Gwekoh, newspaper article
Gassutladningslampe

**Gassutladningslampe**, i dagligtale kjent som '''xenonlys''' uavhengig av hvilken gass som benyttes, produserer et mye hvitere lys enn de gulaktige lyskjeglene som produseres av halogenlykter.

## Typer

* Kaldkatode edelgasslamper
* Høytrykk-høyeffekt kvikksølvdamplamper
* Lavtrykks kvikksølvdamplamper
* Lysstofflamper
* Kvikksølv- og metallhalogenlamper
* Lavtrykks natriumdamplampe
* Høytrykks natriumlampe

## Historie
Lysene fungerer ved at det dannes tenning mellom to høyspente elektroder i en nøytral gassblanding. I likhet med neongass i lysrør, former xenongass en fosforisk plasma. Første bilprodusent som leverte dette til biler var BMW i 1992. Teknologien har blitt brukt tidligere til gatelys og store arenaer.

Tidligere var xenonlys blitt tilgjengelig for nesten alle biler, og ble rimeligere på grunn av moderne produksjon og etterspørsel. I dag har enda mer energieffisiente LED-lamper blitt mer vanlig.

## Se også
* Høytrykks gassutladningslampe

## Referanser
Sju søstre

**Sju søstre** (**De syv søstre**) er en fjellformasjon på øya Alsta i Alstahaug kommune i Nordland. Fjellformasjonen er lett synlig på kysten av Helgeland og består av syv topper som skal forestille de syv søstre: Botnkrona ( moh.), Grytfoten ( moh.), Skjerdingen ( moh.), Tvillingan (945 og 980 moh.), Kvasstinden ( moh.) og Stortinden (eller Breidtinden) (910 moh.)

Det sies at det var dikterpresten Petter Dass som gav fjellrekka navnet, men navnet kan også komme fra sagnet De syv søstre som forteller hvordan flere kjente fjell i Nordland har blitt dannet. Fjellrekka har tidligere også blitt kalt for «Horva» fordi formasjonen kan ligne på ei horv (en harv) som ligger med taggene opp.

Det er merket løype opp til hver enkelt topp og også mellom toppene. Mange foretrekker å starte i sørenden når de går alle sju toppene. Dette kommer av at ruten mellom Kvasstinden og Tvillingan er den lengste «mellomtoppsetappen», og at det føles lettere å ta denne tidlig på turen, enn mot slutten av den. Kart med ruter kan kjøpes hos turistkontoret i Sandnessjøen. Turistkontoret utsteder også diplom for bestigning av alle toppene – hver for seg, eller alle på samme tur.

## Bilder

Seven-Sisters-and-islands-in-winter.jpg|Østsiden av Sju søstre sett fra fly vinterstid.
De_sju_søstre_sett_fra_Herøy,_Nordland_(2007-07-07).jpg|Sju søstre sett fra Herøy.
Sju søstre sett fra Mindlandet.jpg|Sju søstre sett fra Mindlandet.
Stortinden.JPG|Stortinden sett fra aksla.
Alstahaug komm.svg|Kommunevåpenet til Alstahaug kommune er stilisering av fjellrekka.


## Referanser


## Eksterne lenker
*
Alsta

**Alsta** (også kalt *Alsten* eller *Alstein*) er ei øy i Alstahaug og Leirfjord kommuner i Nordland. Øya har et areal på  og er den 27. største øya i Norge.

På øya ligger fjellrekken Sju søstre. Østsida av øya, «baksiden» av Sju søstre, kalles også for Sundøya. På Vestsida ligger byen Sandnessjøen.

Kystriksveien passerer øya, hvor Helgelandsbrua er et synlig landemerke.

## Referanser
Nizjnij Novgorod

**Nizjnij Novgorod** (russisk: Ни́жний Но́вгород) er Russlands femte største by og administrasjonssenter i Nizjnij Novgorod oblast. (Må ikke forveksles med Novgorod/Velikij Novgorod.)  Ved folketellingen i 2010 hadde byen 1&nbsp;250&nbsp;600 innbyggere.

Byen ligger 400&nbsp;km øst for Moskva (i samme tidssone), der elvene Volga og Oka løper sammen. Den ble grunnlagt i 1221 av fyrst Jurij (Georgij) Vsevolodovitsj av Vladimir. I 1932 gav Josef Stalin byen navnet **Gorkij**, etter den russiske forfatteren Maksim Gorkij, som ble født her i 1868.  I sovjettiden ble byen brukt til militær forskning og utvikling og var av den grunn forbudt område for utlendinger.  Fredsprisvinner Andrej Sakharov ble forvist til eksil der fordi myndighetene ønsket å begrense hans kontakt med omverdenen.  Nizjnij Novgorod fikk tilbake sitt opprinnelige navn i 1991.

Selv om byen ligger på elvebredden, er klimaet typisk innlandsklima, med lange, kalde og snørike vintre, og stabilt, varmt sommervær.

## Referanser


## Eksterne lenker
*
Verdensmesterskapet på skøyter, sprint for menn

Det internasjonale skøyteforbundet (ISU) har organisert sprintverdensmesterskap siden 1970. Mesterskapet fikk status som offisielt mesterskap først fra 1972.

I løpet av mesterskapet går man 500 meter to ganger og  meter to ganger.

## Litteratur
* 

## Eksterne lenker
*  Sprint-VM-medaljevinnere  på www.ISU.html.infostradasports.com
* Medaljesammendrag for menn på  SpeedSkatingStats.com og på  SchaatsStatistieken.nl (Søster-nettsteder)
De syv søstre

**De syv søstre** eller **de sju søstre** kan sikte til:

## Geografi
* De syv søstre, sagn som omfatter fjellformasjonen og mange andre fjell i Nordland
* De syv søstre, kallenavn på Moskvas Stalin-skyskrapere
* De syv søstrene, fossefall i Geirangerfjorden i Møre og Romsdal
* Sju søstre, fjellformasjon i Alstahaug kommune i Nordland

## Kultur
* *De syv søstre* (2015)*,* roman av Lucinda Riley
* *De syv søstre* (2015–2023), romanserie av Lucinda Riley og Harry Whittaker
* ''Familiesagaen De syv søstre'' (1996–2000), såpeopera på TV&nbsp;2.
* Pleiadene, eller de syv søstre, skikkelser innen gresk mytologi

## Annet

* Pleiadene, eller «De syv søstre», en åpen stjernehop
Andreas Karlstadt

**Andreas von Bodenstein Karlstadt** (født 1486 i Karlstadt am Main, Tyskland, død 24. desember 1541 i Basel, Sveits) var en tysk reformator. Han var en tidlig medarbeider med Martin Luther i Wittenberg, men etter at Luther kritiserte og omgjorde de radikale reformene Karlstadt hadde innført i byen i 1522, vendte han Luther ryggen og brøt med ham definitivt i 1523/24 og forlot Wittenberg.

## Litteratur
* Ulrich Bubenheimer, *Consonantia Theologiae et Iurisprudetiae – Andreas Bodenstein von Karlstadt als Theologe und Jurist zwischen Scholastik und Reformation*, in: Ius Ecclesiasticum, Bd. 24 (Tübingen 1977)
* Ulrich Bubenheimer, Stefan Oehming (Hrsg.): *Querdenker der Reformation – Andreas Bodenstein von Karlstadt und seine frühe Wirkung*. 1. Aufl. Religion & Kultur-Verlag, Würzburg 2001 ISBN 3-933891-07-8

## Referanser
Farsund lufthavn, Lista

**Farsund lufthavn, Lista** er Norges sørligste flyplass og ligger på Lista i Farsund kommune i Agder. Flyplassen har en rullebanelengde på nær 3&nbsp;km. Flyplassen drives av Lista Lufthavn AS som eies av Lista Real AS. Flyplassen er åpen for allmenn bruk og er godkjent for VFR-flyging i dagslys med fly med største tillatte startvekt inntil 5&nbsp;700&nbsp;kg og maksimalt 9 passasjerer samt med helikopter.

## Historikk

### 1955

* Braathens S·A·F·E fikk innvilget konsesjon om ruteflygninger til Farsund. Selskapet opererte en rute Oslo – Stavanger med De Havilland DH 114 Heron.

### 1983

* Flyselskapet Norving startet ordinær rutetrafikk mellom Farsund, Oslo, Skien og Stavanger.

### 1996

* Flyplassen ble nedlagt som militær lufthavn.
* Flyselskapet Air Stord startet ordinære daglige ruter mellom Farsund og Oslo. Det ene av selskapets fly, en 32-seters Dornier 328-110 (LN-ASL) ble døpt «Macody Lund» i en flydåp på lufthavnen med mange fra lokalbefolkningen til stede.

### 1999

* Air Stord gikk konkurs tidlig dette året.
* Flyselskapet Guard Air startet ruter mellom Farsund og Oslo. Selskapet slet etterhvert med økonomiske problemer, og måtte legge ned rutene fra Farsund allerede samme året.

### 2001

* Lista Lufthavn as (LILAS) leier et fly fra Sundt Air for å operere ruteflygninger mellom Farsund og Oslo. Dette tok imidlertid slutt ved nyttår samme år.

### 2002

* Lista Flypark as kjøper flyplassen fra forsvaret.
* Flyselskapet Ben Air Norge starter taxi-flytilbud, to ganger i uken mellom Farsund og Kristiansand. Dette ble først og fremst gjort for å opprettholde infrastrukturen. Luftfartsverket kunne nå ikke true med å fjerne AFIS-tilskuddet på 1,5 millioner for å opprettholde tårntjenesten.

### 2007

* Lista Lufthavn AS kjøper flyplassen. Lista Flypark eier de omkringliggende næringsarealer.
* AFIS-tilskudd trekkes tilbake, grunnlaget for ruteflyging er ikke lengre til stede og lufttrafikktjeneste og flynavigasjon blir nedlagt. 

### 2012
* Farsund lufthavn, Lista får fornyet konsesjon for lufthavn til offentlig bruk fra 27. juli 2012 til 26. juli 2032.

## Bilder

Fil:Ugland air.JPG|Air Stord leide en Super King Air 200 fra Ugland Air. Bildet er fra 1997 


## Eksterne lenker
* www.listalufthavn.no
* Lista på norskeflyplasser.no
* Flyparks nettside
Varangerfjorden

**Varangerfjorden** (nordsamisk: *Várjavuonna*; kvensk: *Varenkinvuono*; skoltesamisk: *Vaʹrjjelvuõnn*; finsk: *Varanginvuono*) er en fjord i Finnmark fylke og er den østligste fjorden i Norge. Fjorden er 95 kilometer lang og strekker seg inn til Varangerbotn i Nesseby. Ved munningen, mellom Vardø i nord og Grense Jakobselv nær Kirkenes i sør er fjorden om lag 70&nbsp;kilometer bred. Kommunene ved fjorden er Vardø og Vadsø på nordsida, Sør-Varanger på sørsiden og Nesseby i den indre delen.

## Geografi
Fjorden ligger på sørsiden av Varangerhalvøya. Den største bosetningen på nordsiden av fjorden er byen Vadsø som ligger om lag halvveis innover i fjorden. Andre steder på nordsiden er Kiberg, Komagvær, Skallelv, Krampenes, Ekkerøy, Golnes, Vestre Jakobselv og tettstedet Nesseby. På sørsiden ligger byen Kirkenes (ved Bøkfjorden) samt bygdene Bugøynes og Karlebotn. 
På grunn av en forkastning på havbunnen mellom nord- og sørsiden av fjorden, er dette Norges mest vannholdige fjord.

Innerst i fjorden stikker Selešnjárga ut. Her ligger fjordene Karlebotn på sørsiden og Meskfjorden på nordsiden. Innerst i Meskfjorden ligger Varangerbotn.

I den ytre delen av fjorden på sørsiden ligger flere øyer. Den største av disse er Skogerøya like nord for Kirkenes. Her ligger og Kjelmøya og Reinøya.

### Fjordarmer
Alle fjordarmene, om en ser bort i fra Karlebotn og Meskfjorden i enden, ligger på sørsiden av fjorden, og de fleste i den ytre delen, rundt Kirkenes.

* Kobbholmfjorden
* Vuottasváhki
* Sagfjorden
* Jarfjorden
** Lille Jarfjorden
* Holmengråfjorden
* Bøkfjorden, ved Kirkenes 
** Krokfjorden
** Sølferbotn
** Langfjorden
** Korsfjorden
* Kjøfjorden
** Spurvfjorden
** Neidenfjorden
*** Munkefjorden
* Oterfjorden
* Vagnfjorden
* Bugøyfjorden
* Veidnesfjorden
* Karlebotn
* Meskfjorden

## Historie
Kvenene som bor ved Varangerfjorden er stort sett etterkommere etter finske immigranter som kom til området på 1800-tallet fra Finland og Nord-Sverige.

På den første halvdelen av 1800-tallet var sjansen for at Russland kom til å kreve en del av kysten langs Varangerfjorden et politisk tema i Europa, noe som gjorde at kong Oskar I gikk inn i allianse med Storbritannia og Frankrike for å hindre dette.

## Referanser




## Eksterne lenker
*
Lars Sølvberg

**Lars Johan Sølvberg** (født 1952) er en norsk offiser og tidligere generalmajor. 

Han vokste opp i Nittedal og i Målselv og startet sin militære løpebane på Befalsskolen for Kavaleriet (1974). Han ble deretter uteksaminert fra Krigsskolen og Forsvarets stabsskole og er også uteksaminert fra US Army Command and General Staff College og US Army War College i USA. I 1999 ble han utnevnt til generalmajor. Sølvberg ledet oppsettingen av hærstyrker til Balkan, Irak og Afghanistan. I perioden 2002 - 2005 var han generalinspektør for Hæren. Sølvberg trakk seg som hærsjef etter en kontrovers knyttet til Forsvarets økonomi. I perioden 2006-2008 ledet han overvåkingen av våpenhvilen mellom de tamilske tigrene og regjeringsstyrkene på Sri Lanka (Sri Lanka Monitoring Mission).

## Referanser


## Kilder
* Pressemelding fra Forsvaret
* Pressemelding fra Utenriksdepartementet
Vagbladet

**Vagbladet** var en satirisk nettavis som ble lansert 13. januar 2003 av Håkon M.E. Sundaune, Flemming H. Tveitan og Stian Hovland Pedersen. Den dekker områdene nyheter, sport, kultur og politikk. Avisen er gratis.

Vagbladet fikk en vanskelig start da Dagbladet truet med søksmål nesten umiddelbart etter oppstarten. Årsaken var logoen, som Dagbladet mente lignet for mye på deres. Dagbladet mente også at Vagbladet burde bytte navn. En rekke mennesker tok kontakt med Vagbladet for å bistå, blant annet en advokat og en grafisk designer som laget den nye logoen. Dette ble et slags forlik: Vagbladet beholdt navnet, men byttet ut logoen.

Vagbladet lå på is mellom 2007 og 2011, men ble oppdatert jevnlig fra juli 2011. I 2022 er siden nede. Det forelå planer om å gjøre det gamle arkivet på ca. 1&nbsp;000 artikler tilgjengelig for brukerne.

## Eksterne lenker
* 
*
Bjarne Riis

**Bjarne Lykkegård Riis** (født 3. april 1964 i Herning) er en dansk tidligere landeveissyklist. Han vant landeveisrittet Tour de France 1996 etter å ha dopet seg på EPO, et stoff som da var umulig å påvise ved tester. Riis er nå eier av og sportsdirektør for det danske sykkellaget Team Saxo Bank. 
## Aktiv karriere
Bjarne Riis ble for alvor kjent da han i 1993 vant en klatreetappe i Tour de France og overtok den prikkete klatretrøya, men måtte gi den fra seg dagen etter. Dette året kom Riis på femteplass i sammendraget. Han syklet da for det italienske laget Ariostea. I 1994 ble Bjarne Riis syk under rittet, og tapte mange minutter på en enkelt klatreetappe. Han vant imidlertid en etappe senere i løpet. I 1995 kom han på 3.-plass i sammendraget etter den femdobbelte vinneren Miguel Indurain.

Den største triumfen kom med sammenlagtseieren i Tour de France i 1996, hvor han da hadde gått inn i laget Team Telekom sammen med Jan Ullrich, den sterkeste prestasjonen noensinne av en nordisk syklist. Med dette gikk han inn i danskenes hjerter, og blir regnet som en av de aller største idrettsmenn i Danmark. Han fikk en brå slutt på sykkelkarrieren da han kom ut for en ulykke i andre etappe av rittet Sveits rundt i 1999. Etter å ha kjørt inn i en kantstein veltet Bjarne Riis stygt, og fikk store skader i albue og kne. Han klarte aldri å gjenoppta karrieren som sykkelrytter, og tok beslutningen om å legge opp våren 2000.

### Doping
Under en pressekonferanse 25. mai 2007 innrømmet Bjarne Riis bruk av dopingmiddelet EPO. Han innrømmet å ha misbrukt doping i perioden 1993-1998 – inkludert da han gikk til topps i Tour de France. En av journalistene på pressekonferansen spurte om Riis ville gi fra seg vinnertrøya fra touren, hvorpå Riis svarte at den ligger i garasjen og enhver var velkommen til å hente den.

## Lageier
Etter at han la opp, startet han på arbeidet med å bygge opp et dansk lag til Tour de France, gjennom *Professional Cycling Denmark (PCD)*, senere *Riis Cycling A/S*. Den første sponsoren var Jack & Jones, senere kom CSC, Worldonline, Tiscali og senere Saxo Bank og SunGard med som sponsorer. 
Riis' lag vant protouren i både 2007 og 2008, og lagkaptein Carlos Sastre vant Tour de France i 2008. I 2009 ble den nye lagkapteinen Andy Schleck nummer to i rittet, en bedrift han gjentok i 2010. Fra 2011-sesongen overtar Alberto Contador kapteinsrollen.

## Referanser


## Eksterne lenker
* 
* 
*
Ernest Marsden

**Ernest Marsden** (født 1889, død 1970) var en britisk/newzealandsk fysiker som tidlig i karrieren var knyttet til University of Manchester. Her gjennomførte han i 1908 det berømte gullfolieeksperimentet sammen med Hans Geiger under ledelse av Ernest Rutherford. I 1914 flyttet han til Victoria University i Wellington, New Zealand. Han tjenestegjorde i Frankrike under første verdenskrig som "Royal Engineer".

## Referanser
Poetikk

**Poetikk** (gr.: *poitike techne*) er en forfatters refleksjon over egen poetisk praksis, eller en tekst om hvordan det er å dikte. Begrepet stammer fra Aristoteles bok *[[Poetikken]]* (oversatt fra gresk til norsk av Sam. Ledsaak, Dreyers forlag 1989). Det som kjennetegner mange poetikker er at tekstene belyser litteratur fra en akademisk vinkling, med tydelige skjønnlitterære elementer.

## Eksterne lenker
* Poetikk; fra Bibliotekarstudentens nettleksikon om litteratur og medier (pdf-fil)
Våpenart

En **våpenart** (også kalt *korps*, *troppeart*, *tjenestefelt* og *bransje*) er en funksjonell gruppering av personell innen én og samme forsvarsgren.

Typiske våpenarter i en armé:
*Infanteri
*Kavaleri/Panser
*Artilleri
*Militærpoliti
*Etterretning
*Tren
*Intendantur
*Sanitet
*Ingeniørvåpen
*Flykorps
*Signalkorps
*Transportkorps
*Våpenteknisk korps
*Veterinærkorps
*Feltprestkorps
*Militærjuristkorps/Auditørkorps

Våpenarter grupperes ofte inn i kampvåpen (*combat arms*), kampstøttekorps (*combat support*) og forvaltningsstøttekorps (*combat service support*).

Som regel består hver våpenart av et eller flere regimenter.

## Se også
* Hærens våpengrener og troppearter

## Eksterne lenker
* Den norske hærens våpenarter
* Den britiske hærens våpenarter
* Den irske hærens våpenarter
* Den australske hærens våpenarter
* Den newzealandske hærens våpenarter
Thomas Wassberg

**Thomas Lars Wassberg** (født 27. mars 1956 i Lennartsfors) er en svensk tidligere langrennsløper.

Wassberg var en av verdens fremste langrennsløpere i 1980-årene. I 1980 ble han tildelt den høythengende Svenska Dagbladets gullmedalje, men nektet å ta imot prisen i protest mot at en annen skiløper, Sven-Åke Lundbäck, ikke hadde fått medaljen ved en tidligere anledning. Samme år fikk han Holmenkollmedaljen. Han deltok i fire olympiske vinterleker; 1976 i Innsbruck, 1980 i Lake Placid, 1984 i Sarajevo og 1988 i Calgary.

Wassberg var i OL i 1980 innblandet i en historisk sekundstrid om gullmedaljen på 15&nbsp;km, da han vant med ett hundredels sekund over den finske storløperen Juha Mieto. Den knappe seiersmarginen ga opphav til regelendringer. Det ble besluttet at den minste marginen noen kan vinne med i langrenn skal være et tiendedels (0,1) sekund. Skulle to eller flere utøvere havne på samme tiendedel, deles plasseringen.

## Meritter
;OL
* Lake Placid 1980 &ndash; gull (15&nbsp;km)
* Sarajevo 1984 &ndash; gull (50&nbsp;km, 4 x 10&nbsp;km stafett)
* Calgary 1988 &ndash; gull (4 x 10&nbsp;km stafett)

;VM
* Oslo 1982 &ndash; gull (50&nbsp;km)
* Seefeld 1985 &ndash; sølv (15&nbsp;km), bronse (4 x 10&nbsp;km stafett) 
* Oberstdorf 1987 &ndash; gull (30&nbsp;km, 4 x 10&nbsp;km stafett), sølv (15&nbsp;km, 50&nbsp;km)

I tillegg vant han verdenscupen i 1977.

## Se også
* Liste over mestvinnende vinterolympiere

## Referanser


## Eksterne lenker
* 
* 
*
EUs immaterialrettskontor

**EUs immaterialrettskontor** (dansk: *Den Europæiske Unions Kontor for Intellektuel Ejendomsret*, engelsk: *European Union Intellectual Property Office*, EUIPO) er et EU-byrå som administrerer EUs register for varemerker og industriell design. 

EUIPO administrerer også et observasjonssenter for krenkelser av immaterielle rettigheter og en database over foreldreløse verker. 

Kontoret het inntil 2016 *Kontoret for harmonisering i det indre markedet.*

EUIPO sorterer under Europakommisjonen og Generaldirektoratet for det indre marked, næringspolitikk, etableringer og SMB-er. Det har en selvstendig stilling med hensyn til personale og budsjett.

EUIPO ledes av et styre og et budsjettutvalg som består av:

* 1 representant pr. EU-land
* 1 representant fra Europaparlamentet
* 2 representanter fra Europakommisjonen

EUIPO's klageutvalg er uavhengige organer, som behandler klager over avgjørelser som blir tatt i saker om immaterielle rettigheter.

## Referanser


## Eksterne lenker
*
James Tobin

**James Tobin** (født 5. mars 1918 i Champaign i Illinois i USA, død 11. mars 2002 i New Haven) var en amerikansk økonom.  I 1981 ble han tildelt Sveriges Riksbanks økonomipris til minne om Alfred Nobel.

Han ble uteksaminert fra Harvard University, og arbeidet som økonomisk rådgiver for John F. Kennedys regjering. Han underviste også i mange år ved Yale University.

Tobin var en talsmann for og utviklet ideene i keynesiansk økonomi. Han mente at regjeringen burde gripe inn i økonomien for å holde produksjonen stabil og forhindre resesjoner. Tobin ble kjent for sitt forslag om en skatt på valutatransaksjoner for å redusere spekulasjoner i det internasjonale valutamarkedet, noe han anså for å være uproduktivt. Han foreslo også at skatteinntektene kunne brukes til å finansiere prosjekter til fordel for land i den tredje verden eller til støtte for FN.

Ideen om denne «Tobinskatten» har mottatt støtte fra en rekke organisasjoner og personer, blant annet fra medlemmer av globaliseringskritiske bevegelser som ATTAC.

## Referanser


## Eksterne lenker
* 

*  James Tobin
Fitte

**Fitte** er et slanguttrykk for det kvinnelige kjønnsorganet. Det benyttes synonymt for både vagina og vulva, eller begge disse samlet. Ordets opprinnelse er ikke sikkert, men det kan komme fra norrønt fit eller fidje, for *[[eng]] ved vann* eller *vått, myrlendt gress*. Det har da i sin opprinnelse en poetisk, kjærlig og nærmest lyrisk konnotasjon. Betegnelsen kan også ha sitt opphav fra norrønt fitje, for *bergsprekk, revne i fjell*.

Andre tilsvarende betegnelser nedtegnet av kulturhistorikere på 1800-tallet, blant annet i Bø i Telemark, er fitta, komta, bessa, kuse, kusa, tusinstrengfela og toblaboka. Det danske ordet for samme er *fisse*. Denne skrivemåten viser større likhet med det latinske *fissur* som i medisinsk sjargong betyr *sprekk, spjære*.

Fitte har vært regnet som et tabuord, men i Norge har det utviklet seg fra den folkelige, muntlige bruken og blitt brukt i litteratur og i media. Etter årtusenskiftet har utviklingen akselerert.

## Andre betydninger
Fitte nyttes i dagligtale både som banneord og som et nedsettende skjellsord. 

Det norske ordet har i bruk og betydning mange paralleller til det tilsvarende engelske ordet «cunt», som kan ha sin opprinnelse i det norrøne *kunta', som det også finnes varianter av på norsk.

== Litterær bruk ==

[[Herbert Svenkerud]] tok med ordet, og andre tabuord i 1968-utgaven av *Cappelens store engelsk-norsk ordbok*.

Den norske utgaven av [[Norman Mailer]]s *De nakne og de døde* (1949) inneholdt både ordet «fitte» og mange andre tabuord, og oversetteren [[Leo Strøm]] skal ifølge en anekdote ha blitt bedt om å halvere antallet tabuord.

Fra 1970-årene har bruken av ordet fitte gått inn også i den norske litteraturen.  Ane Borgen var sannsynligvis den første kvinnelige norske forfatteren som brukte ordet i en bok, i 1988 (*Edels venninne*).  
Det tok ytterligere noen år før ordet ble brukt i boktitler. Antologien *Fittstim* ble utgitt på bokmål i 1999 med sin originale, svenske tittel. [[Louis Aragon]]s *Le con d’Irène* fra 1928 kom ikke i norsk oversettelse før i 2008, da med tittelen *Irenes fitte*. Samme år ble den fulgt av [[Alexia Bohwim]]s *Frognerfitter* og [[Maria Sveland]]s *Bitterfitte''.

## Referanser
Wikimedia Commons

**Wikimedia Commons** er et prosjekt drevet av Wikimedia Foundation som har som formål å bygge opp en sentral database for å gjøre bilder, videofilmer og lyd tilgjengelig for alle wikimedias prosjekter. Filene i commons-basen er direkte tilgjengelige for de andre wikimedia-prosjektene, for eksempel det flerspråklige nettleksikonet Wikipedia, nettordboka Wiktionary og fagboksamliga Wikibooks. Prosjektet ble satt i gang den 7. september 2004.

## Funksjon
Dersom det i en artikkel legges inn lenke til en fil som ikke finnes på det lokale serverområdet, vil programvaren lete i Commons. Dette skjer uten at brukeren merker noen forsinkelse, ettersom det pågår samtidig med lastingen av andre deler av siden. Dermed er ikke filene bare lettere å finne enn om man måtte lete i forskjellige prosjekter; det er også mulig å slippe opplasting av samme fil til flere prosjekter uten at brukerne merker noen forskjell i kvalitet.

Wikimedia Commons fungerer på samme måte som andre wikimediaprosjekter, med frivillige brukere som vedlikeholder samlingen av mediafiler. Ettersom det er et fellessprosjekt for alle wikipediaer har språk vært en spesiell utfordring.

For å minske faren for at det lastes opp filer til Wikimedia Commons som ikke er frigitt av rettighetshaver, krever Commons at brukerne er registrert og innlogget for at de skal kunne laste opp filer. Det er også strengere regler for opplasting av bilder enn på de forskjellige wikipediaer, ettersom det må være klart at filene er frigitt for bruk i hele verden under en lisens som er kompatibel med GNU FDL.

Uregistrerte brukere har imidlertid full tilgang til samlingen, og kan redigere artiklene hvor filene er presentert.

## Årets bilde
Hvert år siden 2006 har det blitt valgt et årets bilde:

>
Aurora borealis over Eielson Air Force Base, Alaska.jpg|2006 – Nordlys i Alaska 
Broadway tower edit.jpg|2007 – Broadway Tower i Cotswolds i England
Biandintz eta zaldiak - modified2.jpg|2008 – Hester på fjellet Bianditz, en del av fjellkjeden Pyreneene, i Navarra i Spania 
Sikh pilgrim at the Golden Temple (Harmandir Sahib) in Amritsar, India.jpg|2009 – Sikhpilegrim ved Det gylne tempel i Amritsar i India
Laser Towards Milky Ways Centre.jpg|2010 – Laser mot Melkeveiens senter 
Lake Bondhus Norway 2862.jpg|2011 – Innsjøen Bondhus, en del av Folgefonna nasjonalpark i Norge
Pair of Merops apiaster feeding.jpg|2012 – Bieter i ferd med å fange et bytte 
Glühwendel brennt durch.jpg|2013 – Glødelampe brenner ut 
A butterfly feeding on the tears of a turtle in Ecuador.jpg|2014 – Sommerfugl finner næring i tårene fra en skilpadde 
Pluto-01 Stern 03 Pluto Color TXT.jpg|2015 – Foto av planeten Pluto 
Jubilee and Munin, Ravens, Tower of London 2016-04-30.jpg| 2016 – Jubilee og Munin, to av ravnene ved Tower of London


## Se også
* Wikimedia Foundation, ideell organisasjon i San Francisco som driver wikiprosjekter, blant annet nettleksikonet Wikipedia
* Creative Commons, et lisensieringssystem for åndsverk

## Eksterne lenker
*  Wikimedia Commons
Davos

**Davos** (**Tavau** på retoromansk) er en by i det østlige Sveits, i den tyskspråklige kantonen Graubünden. 

Davos er kjent som vintersportssted, men er også vertsby for de årlige møtene til Verdens økonomiske forum.

Davos ble opprinnelig et populært reisemål fordi klimaet ble vurdert som glimrende av leger, og anbefalt for pasienter med lungesykdommer. Arthur Conan Doyle skrev en artikkel om skisport i 1899. Etter hvert ble Davos berømt som vintersportssted, spesielt for turister fra Storbritannia og Nederland. 

Davos Eisstadion er en naturisbane som er kjent for sin glatte is; blant annet var det her Oscar Mathisen i 1914 satte -meterrekorden på 2.17,4, som skulle bli stående urørt i 23 år.

I Thomas Manns dannelsesroman *[[Trolldomsfjellet]]* er handlingen lagt til Davos.

## Bilder

Panorama_Jakobshorn.jpg|Vinterpanorama over Davos
Davos_Glaris_RhB_Bahnhof-2008-17-07.jpg|Jernbanestasjonen i Davos-Glaris
St Johann Davos.jpg|Kirken St. Johann i Davos
Bobfahrer Davos.jpg|Historisk bilde av et bobteam fra 1910
Luftbild Davos.jpg|Davos


## Referanser


## Eksterne lenker
* 
* Turistinformasjon om Davos (på tysk)
* Kirchner Museum Davos
Metadata

**Metadata** ( fra gresk *meta* "om" og latin *data* "opplysninger" ) er data som tjener til å definere eller beskrive andre data. 

I utsagnet «prisen er kr.&nbsp;5,-» er «kr.&nbsp;5,-» data, mens «prisen» er metadata, ettersom «prisen» beskriver hva slags data «kr.&nbsp;5,-» er. 

Metadata kan bygges i flere nivåer. 
En kan snakke om instansen av data («kr.&nbsp;5,-») som *nullte [[metanivå]]*, mens beskrivelsen av instansen («prisen») er *første metanivå*. 
Beskrivelsen av hvordan en angir prisen, dvs. setningsoppbyggingen, kan en kalle *andre metanivå* osv. 

Metainformajon er informasjon om informasjonen. Denne informasjonen er informasjon som legges inn i HTML-koden. En type metainformasjon går på å legge ut nøkkelord om nettstedets innhold. 
## Varianter

### Tekniske metadata
Tekniske metadata (operasjonelle metadata) blir brukt til å beskrive strukturer i datasystemer, slik som tabeller, rader og indekser. 
Disse følger vanligvis regler som er proprietære for det enkelte system. Dette skaper ofte komplikasjoner innen dataintegrasjon. Egne systemer for metadata forvaltning, på tvers av systemer, finnes både som del av dataintegrasjonsløsninger og som selvstendige produkter.

### Forretningsbegreper
Forretningsbegreper er en form for metadata som sier noe om hvilken type data dataelementene inneholder. I tillegg til å være definert ved navn og datatype, har forretningsbegreper et semantisk aspekt. 
Ta for eksempel begrepet SALDO. Dette er et tall på desimalform (så langt på linje med tekniske metadata). Så den semantiske biten: SALDO er definert som det beløpet som fremkommer som resultat etter at hele historikken av innskudd og uttrekk fra en konto er akkumulert opp.

Forretningsbegreper er sentrale i Metadata forvaltning. Det finnes egne verktøy, både selvstendige og innebygget i dataintegrasjonssystemer, for å definere og strukturere forretningsbegreper.

### I naturlig språk
I naturlig språk forekommer data og metadata i et naturlig dynamisk samspill. Metadataene, som gjerne kan sees på som den kontekstoppbyggende delen av setninger, er som regel implisitt:

*Jeg har 4 kasser med pils til festen.*

**Hvem:** Jeg 

**Antall :** 4

**Hva:** kasser

**Med hva :** pils

**Til hva :** festen

I datasystemer må disse metadatene oppgis eksplisitt.

### I nær naturlige språk
Veiledende metadata blir brukt for at mennesker skal finne fram til spesifiserte gjenstander og er vanligvis uttrykt ved et sett av nøkkelord i et naturlig språk.

Et eksempel på metadata er XML Schema som beskriver varianter av XML-formatet. Et annet er Dublin Core.

## Se også
* Informasjon
* Data
* Ontologi (IT)
Oscar Wisting

**Oscar Adolf Wisting** (født 6. juni 1871 i Larvik, død 5. desember 1936 i Oslo) var en offiser i Marinen, oppdagelsesreisende og polarforsker. Han var sammen med Roald Amundsen den første som var på Sydpolen. Han ble også, sammen med Roald Amundsen, den første som hadde vært både på Sydpolen og Nordpolen da de med luftskipet «Norge» passerte Nordpolen i 1926. 

## Polarferder
Wisting deltok på Roald Amundsens ekspedisjon til Sydpolen fra 1910 til 1912. Han var med i kjernegruppen, «Sydpolpartiet», som nådde målet 14. desember 1911.

Han var mønstret som førstestyrmann på «Maud» gjennom Nordøstpassasjen 1918 til 1922. I tillegg hadde han ansvar for stuing av forsyninger og var kokk, bibliotekar, lege og proviantforvalter ombord på «Maud». 

Amundsen gav Wisting denne attesten: «Jo verre det så ut, jo bedre likte han sig. Og gikk det på livet løs, var han først i sitt ess». 

Amundsen gikk konkurs i 1925 og Wisting fikk ansvaret for å avvikle forretningene i Seattle, Washington, USA. Amundsen tok kontakt igjen og ba Wisting bli med på et nytt forsøk på å erobre Nordpolen luftveien. Wisting var derfor også med på den første overflyvning av Nordpolen ombord på luftskipet «Norge» i 1926. Roald Amundsen og Oscar Wisting var dermed de to første som var på begge polene.

Da Amundsen forsvant med «Latham» i 1928 var Wisting i Advent Bay. Han deltok i letingen gjennom fem resultatløse uker, før letingen ble innstilt.

I 1930 utgav han boken *[[16 år med Roald Amundsen]]*.

## Frammuseet
Wisting deltok svært aktivt i forberedelsen til åpningen av Frammuseet på Bygdø i Oslo. Han var blitt 65 år, men klatret i riggen, pusset og stelte hver eneste dag. Han pleide å overnatte i sin gamle lugar da han jobbet ombord. Om morgenen 5. desember 1936, noen få dager før 25-årsjubileet for Sydpolferden, ble han funnet død i køya si ombord. Hjertet hadde sviktet.

Wisting var gift med Elise Marie Wisting fra Nøtterøy. De hadde fire sønner. Wisting ble begravet i Horten på statens bekostning den 12. desember 1936. Det er reist statuer av Wisting både i Larvik (se bilde) og i Horten. Statuen foran Kulturhuset 37 i Horten ble avduket på Wistings fødselsdag den 6. juni 1938.

## Utmerkelser
Wisting ble i 1926 utnevnt til ridder av 1. klasse av St. Olavs orden og samme år forfremmet til kommandør med stjerne «for fortjenstfull medvirkning til gjennemførelsen av Roald Amundsens nordpolsflygning i 1926.» Han ble også tildelt Sydpolsmedaljen, var offiser av Italias kroneorden og ridder av den franske Æreslegionen. Wisting mottok også Latham-medaljen.

I Stavanger er han hedret med *Oscar Wistings gate* på Saxemarka i Hillevåg bydel.

## Trivia
I kriminalromanene til Jørn Lier Horst forekommer politietterforsker William Wisting, en fiktiv etterkommer av Oscar Wisting.

## Bildegalleri

Fil:Oscar-Wisting-3.jpg|Wisting i 1930


## Referanser


## Litteratur
* Jan Ingar Hansen *Oscar Wisting – Amundsens betrodde mann*, Schibsted 2001 ISBN 82-516-1867-3

## Eksterne lenker
* 
* Portrett av Oscar Wisting, 1930, Oslo museum
Lapulapu

**Lapulapu** eller **Lapu-Lapu** (ca. 1491–1542) betraktes som Filippinenes første nasjonale helt. Første gang han nevnes i en kilde heter det **Çilapulapu**,, men det kan va vært med innledningen som nå gjerne brukes forut for personnavn eller titler, *si*, og kan meget vel ha vært benyttet før en *[[datu]]*s navn.   
## Biografi
Han var høvding (*[[datu]]*) på øya Mactan utenfor Cebu i Visayas-regionen, og lå i fiendskap med Rajah Humabon, som holdt til på hovedøya Cebu. Da den portugisiske oppdagelsesreisende og kolonialist Ferdinand Magellan kom til Cebu med sin spanske flåte i 1521, gjorde han – og hans våpen – stort inntrykk på Humabon. Humabon så på Magellan som en god alliert å ha i den pågående strid med Lapu-Lapu. Han fikk Magellan til å gjøre ham den vennetjeneste å seile over til Mactan for å gi Lapu-Lapu en lærepenge. 

Ekspedisjonens kronikør, italieneren Antonio Pigafetta, oppgir navnene til to høvdinger på øya *Matan* (Mactan), den ene *Zula* og den andre *Çilapulapu*.  Pigafettas skildring av Magellans reise, som inneholder den eneste nevnelse av Lapulapu i en uomtvistet primærkilde, eksisterer i en rekke litt varierende manuskripter ug trykte utgaver, den eldste fra omkring året 1524.

Ifølge kronikøren Pigafetta dro Magellan med 60 mann i stålbrynjer i tre skip og med 1&nbsp;000 filippinske krigere fra Cebu i tredve båter over mot Mactan om morgenen den 27. april 1521. Spanjolene utgjorde under halvparten av mannskapet på hans eget skip. De var bevæpnet med armbrøster og geværer, men kunne ikke finne en landingsplass fordi nordsiden av øya var omgitt av korall og standen var langgrunn. De måtte hoppe ned fra båtripen og vasse mot land. 

Pigafetta skriver at Lapu-Lapu på sin side kunne mønstre 1.500 mann. Historikerne er ikke sikre på hvor nøyaktig Pigafettas skildring er, og lurer på om den kan ha vært overdrevet. Magellans menn fant raskt ut at dette ikke ville gå, og trakk seg tilbake mot båtene. Åtte mannskap ble drept. Rajah Humabon og hans menn synes ikke å ha deltatt i angrepet; før Magellan gikk til angrep, skal han overmodig ha bedt Humabon og hans styrker om å forbli i båtene. 

Pigafetta skriver at Magellan ble såret av en forgiftet pil i høyre ben og deretter av en bambuslanse mot hodet, og det ble hans banesår. På Filippinene sier man gjerne at Lapu-Lapu, som var bevæpnet med en kampilan (et sverd), personlig drepte ham, men Pigafetta mener at det i stedet var to av hans menn som felte ham. 

Langt senere, i 1961, ble navnet på byen Opon, hovedbyen på Mactan, endret til Lapu-Lapu City.

**Lapu-Lapu** er også det filippinske navnet på en vanlig matfisk i filippinske farvann.

## Litteratur
*Pigafetta, Antonio: *Primo Viaje en Torno al Globo Terraqueo*, Corredato di Notte de Carlo Amoteti, Milano, 1800
*Agoncillo, Teodoro A.: «Magellan and Lapu-Lapu». *Fookien Times Yearbook*, 1965, p.&nbsp;634
*Alcina, Francisco: *Historia de las Islas e Indios de Bisaya*, MS 1668
*Correa, Gaspar:, *Lendas de India*, Vol. 2, p.&nbsp;630
*Cruz, Gemma: «Making Little Hero of Maktan»
*Estabaya, D. M.: «445 Years of Lapu-lapu», *Weekly nation* **1**: 26-27, April 25, 1966

## Referanser